**Arta scrisului**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îți cer, Iubire, să mă prinzi de mână,

așa cum o făceai într-un trecut!

De ce, acum, când lumea se dărâmă

îmi dai Nimicul, gol de absolut?

Așează-te în banca celor tineri,

Să sune clopoțelul a destin!

Deschisă-i ora fără de abțineri,

n-ai cum să joci un rol de cabotin.

Iar de va fi ca-n ultima dispută

să pârjolești și bruma de curaj

ce ți-a rămas ca ultimă redută

în lupta cu al lumii dereglaj,

Deschide amintiri de altădată

ca să pătrunzi în anii de demult,

când lumea îți părea neîntinată

de tot ce azi trăiește din insult.

Vei regăsi cu-a sufletului cale

o carte ce ai scris-o în trecut.

Acestor vremuri, reci și abisale

Lumina ei îți fi-va azimut.

Iar fiecare pagină de carte

s-o retrăiești prin fiecare rând!

Vei regăsi în litere resoarte

ce te-or împinge-n luptă fulgerând.

Căci fiecare literă trăită

e-nșiruirea unor întâmplări

ce-au încercat c-o forță înrăită

să îți doboare zborul către zări

Te-au așteptat cu sulițe întinse

să nu-ndrăznești ca să pășești spre ei

Și ți-au trasat ovale, cercuri tinse,

în care să alergi ca un ponei.

Și punct ți-au pus la tot ce-a fost dorință

ca un final la tot ce este viu,

Au încercat să-ți dea în folosință

un colier din cerul cenușiu.

Dar ai întors pandorica avere

a tot ce ai primit fără să ceri

Și, pas cu pas, prin propria putere

ai învățat să scrii din neplăceri.

Acele rânduri au cerneala vie,

iar literele sunt eterni soldați

ce nu au fost nicicând într-o sclavie,

ori de temute grade secundați.

Deci, uită-te, Iubire, peste rânduri!

Ești VIAȚA MEA, așa cum te-am trăit,

Lipsită, de voiești, vei fi de scânduri,

iar Drumul îți va fi neșovăit!